Publication: Magyar Közlöny
Issue: MK-1998-44 (Year: 1998, Number: 44)
Era: 1990-2004
Section: 
Paragraph Index: 26

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és az Európai Űrügynökség között, Magyarország részvételéről az Európai Űrügynökség tudományos kísérletek fejlesztését szolgáló (Prodex) programjában A Magyar Köztársaság Kormánya (a továbbiakban: Magyarország), melynek képviseletében a Magyar Űrkutatási Iroda jár el, valamint az Európai Űrügynökség (a továbbiakban: ESA), amelyet a Párizsban, 1975. május 30-án aláírásra megnyitott Alapítólevél (Convention) (a továbbiakban: Alapítólevél) alapított, Magyarország és az ESA (a továbbiakban: Felek), emlékeztetve a Magyar Köztársaság Kormánya és az Európai Űrügynökség között a világűr kutatása és békés célú hasznosítása tárgyában kötött, és 1991. április 10-én, Velencében (Olaszország) aláírt, majd 1997. június 23-án meghosszabbított Együttműködési Megállapodásra, figyelembe véve, hogy az ESA egyes Tagállamai (a továbbiakban: Résztvevők) 1986. október 8-án Nyilatkozatot adtak ki a tudományos kísérletek fejlesztését szolgáló (Prodex) program létrehozásáról, amely Nyilatkozat ugyanazon a napon életbe lépett [ESA/C/LXXV/Dec. I(final)], és hogy az ESA Tanácsa elfogadta a megfelelő végrehajtási szabályokat [ESA/C(93)76], figyelembe véve Magyarország kérelmét a Prodex programhoz történő csatlakozásra, melyet az ESA Tanácsa

Source: https://magyarkozlony.hu/hivatalos-lapok/59acd5c40abdb14e98978a4352e6a33475747d4a/dokumentumok/13a8437aa9f3dfeda1cbc1333ade06256942c2fe/letoltes